Document ID: 32008R0722

UREDBA KOMISIJE (ES) št. 722/2008
z dne 25. julija 2008
o spremembi Uredbe (EGS) št. 563/82 glede prilagoditvenih faktorjev, ki se uporabljajo za določanje tržnih cen trupov odraslega goveda
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1183/2006 z dne 24. julija 2006 o določitvi lestvice Skupnosti za razvrščanje trupov odraslega goveda (1) in zlasti tretjega odstavka člena 3 Uredbe,
ob upoštevanju naslednjega:
(1)
V členu 3 Uredbe (ES) št. 1183/2006 je določena referenčna priprava trupov v EU. Poleg tega je v njem tudi določeno, da je treba v primeru, kadar država članica uporablja drugo pripravo trupov kot referenčno pripravo, določiti prilagoditvene faktorje, potrebne za prehod od take priprave do referenčne priprave.
(2)
Uredba Sveta (EGS) št. 563/82 z dne 10. marca 1982 o določitvi podrobnih pravil za uporabo Uredbe (EGS) št. 1208/81 o določanju tržnih cen odraslega goveda na podlagi lestvice Skupnosti za razvrščanje trupov (2) določa podrobna pravila za beleženje tržnih cen trupov odraslega goveda, ki temeljijo na lestvici Skupnosti za razvrščanje trupov odraslega goveda.
(3)
Združeno kraljestvo je zahtevalo, da se v Prilogo k Uredbi (EGS) št. 563/82 dodata dva dodatna koeficienta za odstranjevanje maščobe s prsi in bokov. Da bi v Skupnosti ohranili primerljive cene, je treba prilagoditi prilagoditvene faktorje iz Priloge k navedeni uredbi.
(4)
Uredbo (EGS) št. 563/82 je zato treba ustrezno spremeniti.
(5)
Upravljalni odbor za goveje in telečje meso ni izrekel mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Priloga k Uredbi (EGS) št. 563/82 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 2008

Labels: 2
17
6